Regulament de instituire și administrare a taxei speciale de salubrizare 


ANEXĂ LA HCL NR.5./.16.01.2026.
REGULAMENT

DE INSTITUIRE ȘI ADMINISTRARE

A TAXEI SPECIALE DE SALUBRIZARE
CAP. I - DISPOZIȚII GENERALE
Conform prevederilor:

- Legii nr. 273/2006 privind finanţele publice locale, cu modificările şi completările ulterioare art. 30 
„(1) Pentru funcţionarea unor servicii publice locale, create în interesul persoanelor fizice şi juridice, consiliile locale (...), aprobă taxe speciale. 
(2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. 
(6) Taxele speciale se fac venit la bugetul local şi se încasează numai de la persoanele fizice şi juridice care  beneficiază de serviciile publice locale pentru care s-au instituit taxele respective”. “

- Legii nr. 227/2015 privind Codul Fiscal, cu modificările şi completările ulterioare, art. 484 alin. 1-3  
„ (1) Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale, judeţene şi Consiliul General al Municipiului Bucureşti, după caz, pot adopta taxe speciale. 
(2) Domeniile în care consiliile locale, judeţene şi Consiliul General al Municipiului Bucureşti, după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare. 
(3) Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu.”
- Legii serviciului de salubrizare a localităţilor nr. 101/2006, republicată, cu modificările și completările ulterioare:
ART. 34 „Finanţarea cheltuielilor de funcţionare, reabilitare şi dezvoltare a serviciului de salubrizare și a cheltuielilor de investiţii pentru realizarea infrastructurii aferente acestuia se face cu respectarea legislaţiei în vigoare privind finanţele publice locale, în ceea ce priveşte iniţierea, fundamentarea, promovarea şi aprobarea investiţiilor publice, a principiilor prevãzute la art. 43 alin. (2) din Legea nr. 51/2006 , precum şi a urmãtoarelor principii: 

recuperarea integralã prin tarife, taxe speciale sau, după caz, subvenţii de la bugetul local, a costurilor de operare şi a investiţiilor pentru înfiinţarea, reabilitarea şi dezvoltarea sistemelor de salubrizare; 

b) menţinerea echilibrului contractual.” 

ART. 35 (1) În funcţie de  modalitatea de plată stabilită și de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin:

a) tarife, în cazul prestaţiilor de care beneficiază individual, pe bază de contract de prestare a serviciului de salubrizare;

b) taxe de salubrizare, în cazul prestaţiilor de care beneficiază individual fără contract;

c) taxe și impozite locale, în cazul prestaţiilor efectuate în beneficiul întregii comunități locale, pe căile publice și/sau pe spațiile din domeniul public și privat al unității/subdiviziunii administrativ-teritoriale. Plata contravalorii prestațiilor se face pe baza facturilor emise de către operator, la tarifele aprobate de autoritatea deliberativă a unității/subdiviziunii administrativ-teritoriale sau, după caz, de adunarea generală a asociației de dezvoltare intercomunitară și fundamentată de operator, în conformitate cu normele metodologice elaborate și aprobate de A.N.R.S.C.

(2)Tarifele și taxele de salubrizare pentru utilizatori se calculează și se aprobă:

a) în lei/persoană/lună, în cazul utilizatorilor casnici, persoane fizice și asociații de proprietari/locatari;

b)în lei/tonă și în lei/mc în cazul utilizatorilor non-casnici, persoane juridice, altele decât asociațiile de proprietari. 

ART. 36 (1) Aplicarea de către operatori de tarife neaprobate sau mai mari decât cele  aprobate  este interzisă.

(2) Tarifele aprobate trebuie să conducă la atingerea următoarelor obiective:

a) asigurarea prestării serviciului de salubrizare la nivelurile de calitate şi indicatorii de performanţă stabiliţi de către autorităţile administraţiei publice locale sau, după caz, de asociaţiile de dezvoltare intercomunitară prin caietul de sarcini, regulamentul serviciului şi prin contractele de delegare a gestiunii;

b) realizarea unui raport calitate-cost cât mai bun pentru serviciul de salubrizare prestat pe perioada angajată şi asigurarea unui echilibru între riscurile şi beneficiile asumate de părţile contractante;

c) asigurarea funcţionării eficiente a serviciului de salubrizare şi a exploatării bunurilor aparţinând domeniului public şi privat al unităţilor administrativ-teritoriale, afectate serviciului de salubrizare, precum şi asigurarea protecţiei mediului.”

CAP.II -  MODALITĂȚI DE STABILIRE A TAXEI SPECIALE DE SALUBRIZARE
II.1. Condiții generale

ART. 1
(1) Pe teritoriul administrativ al UAT CONOP membru al zonei 5 din județul Arad, se instituie taxa specială de salubrizare pentru asigurarea următoarelor activități ale serviciului de salubrizare:

- activitatea de colectare și transport deșeuri;

- operarea stației de transfer pentru deșeuri;

- operarea stației de sortare pentru deșeuri;

- operarea depozitului conform pentru deșeuri.

(2) Taxa specială de salubrizare instituită conform prezentului Regulament, intră în vigoare începând cu data aprobării Contractului cu DEMO RECYCLING SOLUTIONS S.R.L. terț susținător financiar DD CHIM S.R.L.
ART. 2
1) Taxa specială de salubrizare se plătește de către beneficiarii serviciului public, proprietarii/utilizatorii imobilului, persoane fizice, situate pe raza UAT Conop.
2) Prin excepție de la alin. (1), în cazul imobilelor proprietate de stat/UAT sau proprietatea persoanelor juridice închiriate persoanelor fizice, beneficiarul serviciului este chiriașul/concesionarul/locatorul/administratorul, etc.
3) În cazul imobilelor locuite sezonier/temporar, taxa de salubrizare se datorează de către beneficiarii serviciului public de salubrizare, persoane fizice, proporțional cu perioada în care imobilul este locuit.

II. 2 Declarații de impunere

ART. 3
(1) În vederea calculării taxei speciale de salubrizare, beneficiarii serviciului  au obligaţia depunerii Declaraţiei de impunere, dată pe proprie răspundere, conform Anexei 1. 

(2) Utilizatorii casnici care sunt proprietari de imobile cu destinație locuință de pe teritoriul administrativ al Comunei Conop, au obligația depunerii declarației pentru stabilirea cuantumului taxei speciale de salubrizare (Anexa 1). Declaraţia se depune pentru fiecare unitate locativă deţinută, fie că este locuită de proprietar, fie că este închiriată altor persoane fizice.
 (3) În cazul imobilelor proprietate de stat/UAT/persoane juridice, locuite de persoane fizice, obligaţia de a declara şi achita taxa de salubrizare revine chiriaşilor imobilului. Se va depune Declaraţia conform Anexei 1.
(4) Pentru imobilele care sunt locuite temporar (case de vacanță, etc.)  și nu sunt imobile de domiciliu sau reședință, obligația de a declara revine proprietarului, taxa lunară fiind calculată luându-se în considerare 1 singură persoană/lună. Declaraţia se depune pentru fiecare unitate locativă deţinută.
(5) Pentru imobilele care sunt nelocuite și nu sunt imobile de domiciliu sau reședință, obligația de a declara revine proprietarului, taxa de salubrizare datorată va fi de 5 lei/lună/imobil. 

 (5) Declarațiile pentru stabilirea cuantumului taxei speciale de salubrizare se depun în 2 exemplare însoțite de copie după actul de identitate/de înființare, la Compartimentul Impozite și Taxe Locale din cadrul Primăriei Comunei Conop, pe raza căreia persoanele fizice au domicilului/reședința/sediul/dețin proprietatea.
(6) Ca urmare a depunerii declarației, beneficiarii serviciului, conform art. 2,  vor primi de la Primărie decizie de impunere în care se va specifica valoarea taxei de salubrizare datorată pentru anul în curs. Valoarea taxei de salubrizare se va afișa la sediul Primăriei și pe site-ul acesteia. 
(7) În cazul neprimirii deciziei de impunere până la finele primului trimestru, obligația de plată subzistă, utilizatorii casnici având obligația de a consulta site-ul/avizierul  primăriei pe raza căruia au domiciului/reședința/dețin proprietatea.
(8) Declarațiile pentru stabilirea cuantumului taxei speciale de salubrizare pot fi modificate, la cererea utilizatorilor serviciului de salubrizare, pe parcursul anului, prin depunerea unor declarații rectificative, întocmite conform Anexei 2.
(9) Declarațiile rectificative se depun în termen de 30 de zile de la data apariției oricărei modificări a datelor declarației inițiale, urmând ca modificarea taxei de salubrizare să se efectueze  în maxim  30 zile calendaristice de la data depunerii declarației rectificative.

ART. 4
(1) În cazul nedepunerii declarației pentru stabilirea cuantumului taxei speciale de salubrizare, obligația de plată se va stabili din oficiu, pe baza informațiilor existente (Registrul naţional de evidenţă a populaţiei,  registrul agricol, orice alte evidențe oficiale ale instituției, etc.).
(2) Stabilirea din oficiu a taxei speciale de salubrizare se face prin emiterea unor decizii de impunere emise  în condițiile  codului de procedură fiscală.
II.3. Modalitatea de calcul a taxei speciale de salubrizare
ART. 5
Taxa specială de salubrizare va fi stabilită de Consiliul Local Conop prin Hotărâre de Consiliu, va fi stabilită în lei/persoană/lună cu TVA la care se adaugă contribuția pentru economia circulară în lei/persoană/lună, iar pentru mediul rural va fi compusă din:

a) activitatea de colectare și transport deșeuri:

- reziduale lei/persoană/lună la care se adaugă TVA;

- reciclabile lei/persoană/lună la care se adaugă TVA;

b) operarea stațiilor de transfer:

- rezidual lei/persoană/lună la care se adaugă TVA;

- reciclabil lei/ persoană/lună la care se adaugă TVA;

c) operarea stației de sortare pentru deșeuri:

- reciclabile lei/persoană/lună la care se adaugă TVA;

d) operarea depozitului conform:

- deșeuri reziduale lei/persoană/lună la care se adaugă TVA;

- contribuția pentru economia circulară lei/persoană/lună pentru cantitățile de deșeuri reziduale, la care se adaugă TVA;

- contribuția pentru economia circulară lei/persoană/lună pentru cantitățile de deșeuri reciclabile care rezultă după aplicarea indicatorilor de performanță la stația de sortare, la care se adaugă TVA;

- deșeuri reziduale lei/persoană/lună la care se adaugă TVA pentru cantitățile care rezultă după aplicarea indicatorilor de performanță la stația de sortare.

ART. 6. 
(1) Utilizatorii non - casnici ai serviciului de salubrizare au obligația de a încheia cu operatorul  DEMO RECYCLING SOLUTIONS S.R.L. terț susținător financiar DD CHIM S.R.L. contracte de prestări servicii de salubrizare.

(2) După încheierea contractelor cu utilizatorii non - casnici, operatorul are obligaţia de a pune la dispoziţia Primăriei comunei Conop situaţia privind contractele de prestări servicii de salubrizare încheiate.

(3) Refuzul utilizatorului de a încheia contracte de prestări servicii cu operatorul DEMO RECYCLING SOLUTIONS S.R.L. terț susținător financiar DD CHIM S.R.L, constituie contravenţie şi se sancţionează cu amendă de la 500 lei la 1.000 lei. 

(4) Constatarea contravenției și stabilirea sancțiunilor se va face de către agenți constatatori împuterniciți în acest scop prin Dispoziție de către Primarul comunei Conop.

(5) Se instituie, taxa specială de salubrizare datorată de Utilizatorii non-casnici ai serviciului de salubrizare care refuză încheierea contractelor de prestări servicii cu operatorul DEMO RECYCLING SOLUTIONS S.R.L. terț susținător financiar DD CHIM S.R.L în cuantum de 500 lei/lună.

ART. 7.
Taxa specială de salubrizare va fi stabilită pentru fiecare localitate din zona de colectare pe baza tarifelor de gestionare a deșeurilor şi a datelor centralizate de către  Asociația de Dezvoltare Intercomunitară SIGD Arad, după cum urmează:

a) pentru  utilizatorii casnici (lei/persoană/lună) – în funcție de indicatorii de generare ai deșeurilor menajere pentru mediul rural (kg/loc/zi) rezultați în fiecare unitate administrativ-teritorială din zona de operare;
Calculul taxei speciale de salubrizare se va realiza de către ADI-SIGD Arad în baza cantităților din rapoartele de monitorizare.
ART. 8.
(1) Colectarea, transportul și eliminarea deșeurilor provenite din gospodăriile populației, generate de activități de reamenajare și reabilitare interioară a locuințelor proprietate personală, colectarea deşeurilor de la evenimente speciale,  precum şi a deşeurilor voluminoase la cerere se va realiza în baza unui contract încheiat direct între operatorul de salubrizare și generatorii de deșeuri. 

(2) Pentru aceste activități se va plăti un tarif de către generatorii de deșeuri aprobat de către autoritatea publică locală pe raza căruia se generează deşeurile.

(3) Colectarea și gestionarea deșeurilor abandonate pe domeniul public va fi suportată de către unitatea administrativ teritorială, din bugetul local. 

Operatorii licenţiaţi pentru desfăşurarea activităţii de colectare separată şi transport separat al deşeurilor, cu excepţia deşeurilor periculoase cu regim special, au obligaţia să colecteze deşeurile abandonate şi, în cazul în care producătorul/deţinătorul de deşeuri este necunoscut, cheltuielile legate de curăţarea şi refacerea mediului, precum şi cele de transport, valorificare, recuperare/reciclare, eliminare sunt suportate de către autoritatea administraţiei publice locale. După identificarea producătorului/deţinătorului de deşeuri, acesta este obligat să suporte atât cheltuielile efectuate de autoritatea administraţiei publice locale, cât şi sancţiunile contravenţionale.

Deșeurile depuse lângă recipienții de colectare de pe platformele publice vor fi colectate ca deșeu rezidual.

ART.9. 
Taxa specială de salubrizare se poate actualiza și aproba până la sfârșitul anului următor, conform legislației în vigoare, în funcție de următoarele criterii:
a) Indicele de generare al UAT-ului și Indicele de inflație la servicii;
b) Creșterea costurilor la elementele componente ale taxei speciale (carburanți, taxa de depozitare, etc. conform celorlalte elemente de calcul cuprinse în Regulament precum și reglementărilor legale în materie).
CAP.III - TERMENE ȘI MODALITĂȚI DE PLATĂ A TAXEI SPECIALE DE SALUBRIZARE
ART. 10.
(1) Taxa specială de salubrizare se datorează lunar cu termen de plată până în data de 15 al următoarei luni. Cu titlu de excepție, utilizatorii casnici care au dobândit imobile după data depunerii Declarației -  datorează taxa specială de salubrizare începând cu data de întâi a lunii următoare lunii în care au dobândit/finalizat imobilul. 

(2) Taxa se calculează/datorează proporțional cu numărul lunilor rămase din anul în curs.
(3) Neplata taxei la termenele stabilite, respectiv întârzierea la plată, atrage după sine calculul și plata majorărilor de întârziere  prevăzute de codul de procedură fiscală.

(4) Taxă specială de salubrizare plătită în plus se compensează sau se restituie, după caz, în termen de 30 de zile de la data depunerii cererii formulată în acest sens. Pentru recuperarea sumelor datorate cu titlu de taxă specială de salubrizare se aplică măsurile de urmărire și executare silită prevăzute de legislația specială în vigoare. 
(5) Taxa specială de salubrizare se încasează prin casierie sau direct în contul Primăriei.
(6) În cazuri de deces/înstrăinare a imobilului, taxa de salubrizare va fi sistată începând cu data de întâi a lunii următoare. Sistarea plății/obligației de plată se face pe bază de cerere însoțită de documente justificative.

CAP. IV - FACILITĂȚI PRIVIND PLATA TAXEI SPECIALE DE SALUBRIZARE
ART. 11. 
(1) Consiliile locale pot acorda scutiri sau reduceri la plata taxei speciale de salubrizare, conform prevederilor actelor normative, fiscale, în vigoare.
(2) Pot fi scutite de la plata taxei speciale de salubrizare următoarele categorii de persoane fizice prevăzute de art. 485 din Codul fiscal, cu modificările și completările ulterioare, respectiv:

a) Veteranii de război, văduvele nerecăsătorite ale veteranilor de război;
b) Persoanele fizice prevăzute la art.1 al Decretului Lege nr. 118/1990, republicat, cu modificările și completările ulterioare, și persoanele fizice prevăzute la art. 1 din Ordonanța Guvernului nr. 105/1999, aprobată cu modificări și completări prin Legea nr. 189/2000, cu modificările și completările ulterioare;
(3) Cetățenilor care lipsesc din localitate cel puțin 90 de zile consecutive dintr-un an calendaristic și probează acest fapt cu documente justificative de tip viză de flotant, contracte de muncă în străinătate sau alte documente justificative (adeverință de elev/student etc.), li se va recalcula taxa de salubrizare datorată, aplicându-se o diminuare a acesteia  corespunzător cu timpul petrecut în altă localitate;
(4) Facilitățile fiscale se acordă beneficiarilor acestora începând cu luna următoare lunii în care a fost depusă cererea împreună cu documentele justificative.
CAP.V - GESTIONAREA VENITURILOR ȘI CHELTUIELILOR  AFERENTE  SERVICIULUI DE SALUBRIZARE
ART.12.
(1) Compartimentele de specialitate din cadrul unității administrativ teritoriale care gestionează taxa specială stabilită pentru serviciile de salubrizare precizate anterior, au următoarele atribuții:
a) urmăresc depunerea declarațiilor de la persoanele fizice și asigură înregistrarea acestora;

b) încasează lunar/de la persoane fizice taxele speciale stabilite în temeiul Hotărârii Consiliului Local;

c) țin evidența sumelor datorate/încasate defalcat pe tipuri de beneficiari;
d) întocmesc evidențe cu persoanele beneficiare de scutiri/facilități  de la plata taxei speciale de salubrizare;
e) asigură depunerea în contul special constituit pentru administrarea taxei de salubrizare a sumelor încasate în numerar la casierie;
f) țin evidența pe bază de documente justificative a sumelor plătite operatorilor de salubrizare;

g) operează în evidențele proprii, regularizările, rectificările, scutirile și reducerile prevăzute în actele normative/administrative, după caz;

h) colaborează cu ADI-SIGD Arad în vederea unei cât mai bune gestionări a sistemului de management integrat al deșeurilor;
(2) Plata contravalorii serviciilor de salubrizare se realizează direct către operatorii serviciilor de salubrizare, pe baza facturilor însoțite de detalierea cantităților/serviciilor prestate, confirmate prin ștampila și semnătura reprezentantului ADI-SIGD Arad.
(3) În situația neacoperirii sumelor necesare plății contravalorii serviciilor prestate către operatorii de salubrizare, acestea vor fi achitate din bugetul local, iar sumelor vor fi recuperate din taxa de salubrizare încasată de la utilizatorii casnici.

(4) ADI-SIGD Arad va monitoriza  activitățile de colectare și transport a deșeurilor menajere pe fiecare unitate administrativ teritorială în parte. 
(5) Sumele obținute din taxa specială de salubrizare vor fi utilizate exclusiv pentru acoperirea cheltuielilor de întreținere, funcționare si dezvoltare a serviciului public de salubritate.
(6) Soldul la sfârșitul anului bugetar rămas neutilizat urmează a fi folosit în anul următor, cu  aceeași destinație.
CAP.VI - SANCȚIUNI
ART. 13
(1) Declarațiile de impunere/declarațiile rectificative depuse după expirarea termenelor stabilite, declarațiile incomplete și/sau neconforme cu datele reale se sancționează în condițiile legii.
(2) Neplata taxei la termenele stabilite atrage calculul şi plata majorărilor de întârziere, precum şi aplicarea măsurilor de executare silită prevăzute de legislația specială în vigoare.
(3) Neconformarea la obligația de a colecta selectiv deșeurile se sancționează conform Regulamentului de Salubrizare.
CAP.VII - DISPOZIȚII FINALE
ART. 14
(1) Taxa specială de salubrizare va fi actualizată prin Hotărâre a Consiliului Local, conform prevederilor contractuale.
(2) Prezentul Regulament intră în vigoare la data aprobării Contractului încheiat cu DEMO RECYCLING SOLUTIONS S.R.L. terț susținător financiar DD CHIM S.R.L.
ANEXA 1 – Declarația de impunere în vederea stabilirii cuantumului taxei speciale de salubrizare datorată de proprietari de imobile persoane fizice (pentru locuința proprie şi cele închiriate altor persoane fizice) şi de chiriaşi în locuinţe proprietate d stat/UAT/persoane juridice

DECLARAŢIE DE IMPUNERE

în vederea stabilirii cuantumului taxei speciale de salubrizare pentru utilizatorii casnici, în conformitate cu H.C.L nr. ____/_____
Subsemnatul(a) _____________________________având calitate de proprietar/chiriaş al locuinţei situată în localitatea …………………………. ,str. ___________________, nr.___,bl.___,sc.___, ap.____ , domiciliat(ă) în localitatea ______________________ , str.___________________ , nr.___,bl.___,sc.___,ap.___ , născut(ă) la data de __________________,  posesor al B.I seria ___ , nr.___________, C.N.P ________________________ , având locul de muncă la/pensionar _______________________________, declar pe proprie răspundere că unitatea locativă are în componenţă următorii membrii (locatari stabili, chiriaşi, flotanţi):

	Numele şi prenumele
	Calitatea (fiu, fiică, soț, soție)
	Cod numeric personal
	Categoria de scutire *)

	
	
	
	

	
	
	
	

	
	
	
	

	
	
	
	

	
	
	
	

	
	
	
	


Din care în categoriile de scutire se încadrează*), dacă este cazul;

Se vor  trece datele membrilor de familie/locatarilor, inclusiv cele ale persoanei care completează declaraţia de impunere (daca domiciliază la adresa menționată). Pentru locuințele închiriate persoanelor fizice se vor trece datele tuturor persoanelor care locuiesc la adresa menţionată.

Declaraţia se va completa şi în situaţia în care imobilul este declarat şi sediu de persoana juridică, dar este folosit în principal ca locuinţă.

În vederea susţinerii dreptului de scutire anexez în copie actele doveditoare.

Data________________ 


Semnătura________________

ANEXA 2 – Declarația rectificativă de impunere în vederea stabilirii cuantumului taxei speciale de salubrizare datorată de proprietari de imobile (pentru locuința proprie şi cele închiriate altor persoane fizice) şi de chiriaşi în locuinţe proprietate de stat/UAT/persoane juridice

DECLARAŢIE RECTIFICATIVĂ DE IMPUNERE

în vederea stabilirii cuantumului taxei speciale de salubrizare pentru utilizatorii casnici, în conformitate cu H.C.L nr. ____/_____
Subsemnatul(a) _____________________________având calitate de proprietar/chiriaş al locuinţei situată în localitatea …………………………. ,str. ___________________, nr.___,bl.___,sc.___, ap.____ , domiciliat(ă) în localitatea ______________________ , str.___________________ , nr.___,bl.___,sc.___,ap.___ , născut(ă) la data de __________________,  posesor al B.I seria ___ , nr.___________, C.N.P ________________________ , având locul de muncă la/pensionar _______________________________________, declar pe proprie răspundere că unitatea locativă și-a schimbat componenţa de la un număr de ...... membri la un număr de ...... membrii, noua componență fiind următoarea

	Numele şi prenumele
	Calitatea (fiu, fiică, soț, soție)
	Cod numeric personal
	Categoria de scutire *)

	
	
	
	

	
	
	
	

	
	
	
	

	
	
	
	

	
	
	
	

	
	
	
	


Din care în categoriile de scutire se încadrează*), dacă este cazul;
 
Se vor  trece datele membrilor de familie/locatarilor, inclusiv cele ale persoanei care completează declaraţia de impunere (dacă domiciliază la adresa menționată). Pentru locuințele închiriate persoanelor fizice se vor trece datele tuturor persoanelor care locuiesc la adresa menţionată.
Declaraţia se va completa şi în situaţia în care imobilul este declarat şi sediu de persoana juridică, dar este folosit în principal ca locuinţă.


În vederea susţinerii dreptului de scutire anexez în copie actele doveditoare.
Data________________ 


Semnătura________________

REGULAMENT-CADRU DE INSTITUIRE SI ADMINISTRARE

